Babban Labari Almajiran Shaikh Zakzaky sun je ta'aziyyar rasuwar Sarkin Kano
Daga Muhammad Sakafa da Hasan Baffa (muhammadsakafa@yahoo.com) Da la’asariyyar ranar Lahadin nan da ta gabata ne, wani sashi na ’yan uwa Musulmi almajiran Shaikh Ibraheem Zakzaky na Da’irar Kano suke je fadar Sarkin Kano don yi wa iyalai da ’yan uwa ta’aziyyar rasuwar Sarkin Kano, Alh. Ado Bayero, wanda Allah ya yi wa rasuwar a ranar Juma’ar da ta gabata sakamakon rashin lafiya...
Tawagar ta ’yan uwa da ke karkashin jagorancin Wakilin Shaikh Zakzaky a Kano, Shaikh Mahammad Turi, sun samu gagarumar tarba da girmamawa daga daya daga cikin ’ya’yan Sarkin na Kano.
Shaikh Muhammad Turi ya isar da sakon ta’aziyyarsa a madadin Shaikh Ibraheem Zakzaky, tare da jajanta masu kan rashin Mahaifi da suka yi.
Daga karshe Shaikh Muhammad Turi ya yi addu’a neman rahamar Allah ga mamacin Iyalan Sarkin sun nuna farin cikinsu da zuwan wannan babbar tawaga ta ’yan uwa Musulmi almajiran Shaikh Ibraheem Zakzaky. Daga nan suka rako tawagar suna godiya ga ’yan uwa bisa wannan ta’aziyya da suka suka yi masu.